text: 23 mulige plejefamilier - så mange meldte sig efter messe 
  28 september 2017 kl. 17.41
  23 potentielle plejefamilier har meldt sig, da Horsens i sidste uge holdt messe for at tiltrække nye plejefamilier.
  
  
  Horsens Kommunes familieplejekonsulenter fik kontakt med 23 mulige plejefamilier, da kommunen i sidste uge holdt messe på Horsens Rådhus.
  Hanne Boisen, leder, Familieplejen, Horsens Kommune: "Vi havde været tilfredse med at få kontakt med 10 potentielle plejefamilier, så vi er naturligvis ovenud tilfredse med resultatet. Især er vi glade for, at lidt yngre par melder sig på banen."
  Blandt de mange interesserede var en del yngre familier, skriver kommunen i en pressemeddelelse.
  - Vi havde været tilfredse med at få kontakt med 10 potentielle plejefamilier, så vi er naturligvis ovenud tilfredse med resultatet. Især er vi glade for, at lidt yngre par melder sig på banen, fortæller Hanne Boisen, der er leder af Familieplejen.
  Familieplejen i Horsens får jævnligt henvendelser fra interesserede plejefamilier fra hele landet, og det er ikke tilfældigt, mener Hanne Boisen.
  Familieplejen opfordrer som udgangspunkt deres nye plejefamilier til at starte som aflastningsfamilie.
  Før plejefamilierne slippes løs, skal de gennemgå en grundig forundersøgelse, og de skal tage en grunduddannelse, der ruster dem til det noget anderledes familieliv.
  
  